Rikunarita-ORG/Wikinium huggingface dataset:
# Groblje

Gradsko groblje Bare u Sarajevu
**Groblje** je prostor na kojem se sahranjuju tijela preminulih ljudi obično nakon ispraćaja koji se razlikuje zavisno od kulture, vjere ili ubjeđenja preminulog.

Postoji niz različitih stilova groblja koji su u upotrebi. Mnoga groblja imaju područja zasnovana na različitim stilovima, što odražava raznolikost kulturnih praksi vezanih za smrt i kako se one mijenjaju tokom vremena.

Kod muslimana se klanja dženaza, nakon čega se tijelo na tabutu prenese do groba, gdje se sahrani. U bosanskom jeziku se za groblje koriste i nazivi mezarje, te greblje.

## Također pogledajte

* Mezarje

## Reference

## Vanjski linkovi
# Izbori

**Izbori** su postupak kojim narod (odnosno birači) povjerava obavljanje političke vlasti predstavničkom tijelu, a u mnogim savremenim demokratskim državama i predsjednika države (odnosno državnog poglavara), a koji onda predstavljaju njegovu (dakle narodnu) suverenu volju. Izbori su zbog toga izvor i temelj legitimiteta cjelovitog sistema državne vlasti.

Glasačka kutija
Izbori su shodno tome, uobičajni mehanizam putem kojeg moderne demokratije biraju članove svog parlamenta, negdje i izvršnu vlast (vrlo često predsjednika države), a ponegdje i članove sudske vlasti (suce, ali vrlo rijetko).

Izbori se odvijaju na nacionalnoj (državnoj) razini i na lokalnoj razini. Na nacionalnoj razini biraju se članovi nacionalnog, državnog parlamenta - vrhovnog predstavničkog tijela građana te državnog poglavara, ukoliko se on ne bira na neki drugi način (u parlamentu, imeovanjem od strane nekog tijela, rođenjem - u monarhiji) . Na regionalnoj razini biraju se članovi lokalnog predstavničkog tijela (npr. općinske, pokrajinske, regionalne skupštine) te eventualno drugi predstavci (gradonačelnici, načelnici i slično).

Osim državnih, izbor se provode i u različitim organizacijama i udrugama, političkim stankama, kompanijama, itd.

Ideja o izborima onih koji su na vlasti sazrijevala je usporedno s razvojem teorije o narodnom suverenitetu kao temeljnom elementu institucionalnom izvoru posredne demokratije odosno predstavičke vladavine.

## Također pogledajte

* Političke nauke

## Reference

## Vanjski linkovi

*
*
# The Washington Post

Washington Post (također poznat kao Post i, neformalno, WaPo) su američke dnevne novine koje se izdaju u Washingtonu, D.C. Najtiražnije su novine unutar gradskog područja Washingtona, i imaju brojnu nacionalnu publiku. Dnevna broadsheet izdanja se štampaju za DC, Maryland i Virginiju.

Novine su osvojile 69 Pulitzerovih nagrada i druga su po redu od svih publikacija (nakon *The New York Timesa*). *Post* novinari su također dobili 18 Nieman Fellowships i 368 White House News Photographers Association nagrada. List je poznat po svom političkom izvještavanju i jedan je od rijetkih preostalih američkih listova koji imaju strane urede.

*The Post* je osnovan 1877. U svojim ranim godinama, imao je nekoliko vlasnika i imao je probleme i finansijski i urednički. Finansijer Eugene Meyer kupio ga je iz stečaja 1933. godine i oživio njegovo stanje i reputaciju, a rad su nastavili njegovi nasljednici Katharine i Phil Graham (Meyerova kćerka i zet), koji su otkupili nekoliko rivalskih publikacija. *Post*-ovo objavljivanje Pentagon Papers-a 1971, pomoglo je poticanje protivljenju ratu u Vijetnamu . Nakon toga, u najpoznatijoj epizodi u historiji novina, novinari Bob Woodward i Carl Bernstein vodili su istragu američke štampe o onome što je postalo poznato kao skandal Watergate, koji je rezultirao ostavkom predsjednika Richarda Nixona 1974. godine. Pojava interneta je proširila nacionalni i međunarodni domet *Post-a*. U oktobru 2013. godine, porodica Graham prodala je novine Nash Holdingsu, holding kompaniji koju je osnovao Jeff Bezos, za 250 dolara miliona.

 U ponedjeljak, 21. juli, 1969, izdanje, pod naslovom "Orao je sletio — Two Men Walk on the Moon"
Jedan Franklin Square, sadašnje sjedište Posta
Jeff Bezos je 2013. kupio novine za 250 miliona US dolara. Novine su sada u vlasništvu Nash Holdings LLC, kompanije koju kontroliše Bezos. Prodaja je uključila i druge lokalne publikacije, web stranice i nekretnine. Bivša matična kompanija lista, koja je zadržala još neku imovinu poput Kaplana i grupe TV stanica, ubrzo je nakon prodaje preimenovana u Graham Holdings Company.

## Reference
# Senat Sjedinjenih Američkih Država

| Senat Sjedinjenih Američkih Država United States Senate |
| --- |
| 119. Kongres SAD-a |
|  |
| Vrsta |
| Vrsta | Gornji dom Kongresa SAD-a |
| Ograničenje mandata | Nema |
| Historija |
| Početak trenutnog saziva | 3. januar 2025. |
| Vodstvo |
| Predsjednik | J. D. Vance (R) (od 20. januara 2025) |
| Predsjednik pro tempore | Chuck Grassley (R) (od 3. januara 2025) |
| Vođa većine | John Thune (R) (od 3. januara 2025) |
| Vođa manjine | Chuck Schumer (D) (od 3. januara 2025) |
| Struktura |
| Broj zastupnika | 100 |
|  |
| Političke grupe | **Većina** (53)
* Republikanci (53)

**Manjina** (47)
* Demokrati (45)
* Nezavisni (2)
 |
| Trajanje mandata | 6 godina |
| Izbori |
| Izborni sistem | Većinski izborni sistem |
| Posljednji izbori | 5. novembra 2024 (34 mandata) |
| Sljedeći izbori | 3. novembra 2026 (34 mandata) |
| Mjesto zasjedanja |
|  |
| Senatska komora Kapitol SAD-a Washington, D.C., SAD. |
| Veb-sajt |
| www.senate.gov |

**Senat Sjedinjenih Američkih Država** (engleski: *United States Senate*) gornji je dom američkog Kongresa; donji dom je Zastupnički dom. Senat zasjeda u glavnom gradu SAD-a, Washingtonu, u zgradi Kongresa. Senat i Predstavnički dom SAD-a čine dva doma Kongresa SAD-a.

## Sastav

Prema Ustavu SAD-a, Senat je sastavljen na principu ravnopravnosti država, te ga sačinjavaju po dva predstavnika (senatora) iz svake savezne države. Budući da SAD-e čini 50 federalnih država, Senat je sastavljen od 100 senatora. Mandat senatora je šest godina, a svi senatori su podijeljeni u tri razreda tako da se svaki druge godine jedna trećina Senata obnavlja.
Za senatora može biti izabrana osoba koja zadovoljava sljedeće uslove:

* ima najmanje 30 godina starosti,
* najmanje je 9 godina državljanin SAD-a i
* koja je, u vrijeme izbora, nastanjena u državi koju želi predstavljati kao senator.

Predsjednik Senata je, prema Ustavu, potpredsjednik SAD-a koji, zbog svojih obveza u izvršnoj vlasti, svoju dužnost predsjedavanja Senatom povjerava predsjedniku *pro tempore* koji je redovno najstariji senator vladajuće stranke. Potpredsjednik SAD-a sudjeluje u radu Senata prilikom Govora o stanju Unije (*State of the Union*), prebrojavanja elektorskih glasova na izborima za predsjednika i potpredsjednika SAD-a, te u slučajevima izjednačenog glasovanja.

## Ovlasti

Senat, prema Ustavu, ima nekoliko ekskluzivnih ovlasti:

* ratifikacija međunarodnih ugovora,
* potvrđivanje svih imenovanja predsjednika SAD-a, npr.: ambasadora, sudija saveznih sudova, kao i sudija Vrhovnog suda, te potvrđivanje članova Kabineta,
* odlučivanje o uklanjanju Predsjednika i drugih saveznih funkcionera (*impeachment*).

Posebnost je i da Senat ima pravo zakonodavne inicijative u svim segmentima, osim u pitanju budžeta. Jedino Dom predstavnika predlaže budžet na koji Senat mora dati svoje odobrenje.

U svim drugim slučajevima, Senat odlučuje ravnopravno s Domom predstavnika.

## Napomene

## Reference

## Vanjski linkovi

* Službeni sajt Senata Sjedinjenih Američkih Država
# Hobi

**Hobi** ili slobodno zanimanje je aktivnost kojom se pojedinac bavi zarad ličnog zadovoljstva, obično tokom slobodnog vremena, a od koje nema novčanu dobit.

U hobije mogu spadati sve igre kao i sportovi. U hobije također spadaju skupljanje predmeta koji privlače pažnju prikupljača kao na primjer: skupljanje poštanskih markica (filatelija), skupljanje starih navčanica (numizmatika), razglednica, fotografija, salveta, značkica, igrački itd.

Svaka osoba ima barem jedan svoj hobi koji upražnjava u slobodnom vremenu i koji ga čini sretnim i zadovoljnim, a također, sa hobijem, pojedinac (grupa), korisno iskorištava slobodno vrijeme.
# 28. juni

|  |
| --- |
| * Maj
* **Juni Jul
 |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |

**28. juni / lipanj (28. 6)** jest 179. dan godine po gregorijanskom kalendaru (180. u prestupnoj godini). Do kraja godine ima još 186 dana.

## Događaji

* 1914 – Atentat na prijestolonasljednika Franza Ferdinanda u Sarajevu, što je izazvalo početak Prvog svjetskog rata.
* 1918 – Versajski ugovor, kraj Prvog svjetskog rata.
* 1921 – Kralj Aleksandar I Karađorđević proglasio novi ustav Kraljevine SHS – Vidovdanski ustav.
* 1989 – Proslava 600. godina od Kosovske bitke – poznati govor Slobodana Miloševića i početak novog projekta Velike Srbije.
* 1995 – Na vojnom poligonu kod Slunja na privremeno okupiranom području Republike Hrvatske formiran je Korpus specijalnih namjena Vojske SAO Krajine.
* 2001 – Izručenje Slobodana Miloševića sudu za ratne zločine u Haagu.
* 2016 – U terorističkom napadu na Aerodromu "Atatürk" u Istanbulu poginule 42 osobe, a ranjeno oko 240.

## Rođeni

### 15. vijek

* 1478 – Ivan, princ od Asturije
* 1491 – Henrik VIII, engleski kralj

### 16. vijek

* 1577 – Peter Paul Rubens, flamanski slikar

### 18. vijek

* 1712 – Jean-Jacques Rousseau, francusko-švicarski filozof

### 19. vijek

* 1807 – Anton Philipp Reclam, njemački izdavač
* 1867 – Luigi Pirandello, italijanski književnik i dobitnik Nobelove nagrade za književnost
* 1869 – Osman Nuri Hadžić, bosanskohercegovački intelektualac i pisac

##### Tekst naslova

### 20. vijek

* 1926 – Mel Brooks, američki glumac, režiser, scenarist i producent
* 1944 – Aleksandar Ristić, bosanskohercegovački fudbaler i trener
* 1948 – Kathy Bates, američka glumica
* 1978 – Kateřina Holubcová, češka biatlonka i svjetska prvakinja
* 1992 – Joanne Reid, američka biatlonka.

## Umrli

* 1568 – Primož Trubar, slovenski protestanski duhovnik, spisatelj i prevodilac
* 1914 – Franz Ferdinand, austrougarski prijestolonasljednik
* 1967 – Oskar Maria Graf, njemački književnik
* 1968 – Otto Hahn, njemački hemičar i fizičar

## Praznici

* Vidovdan

## Vanjski linkovi

* Na današnji dan (28. juni), BBC.co.uk Arhivirano 26. 12. 2022. na Wayback Machine (en)
* Na današnji dan (28. juni), nytimes.com (en)
# Korporacija

McDonald's Corporation jedna je od najpoznatijih korporacija u svijetu.
**Korporacija**je kompanija ili grupa ljudi ovlaštena da radi kao jedinstven entitet (pravno osoba) i da bude prepoznata kao takva u zakonu. Rani inkorporirani entiteti bili su osnivani poveljom (npr. *ad hoc* aktom odobrenim od strane monarha ili su prolazili parlament ili zakonodavno tijelo). Većina zakonodavstava sada dopušta kreiranje novih korporacija kroz registraciju.

Korporacije dolaze u dosta različitih tipova ali su često podijeljene zakonom zakonodavstava gdje su upisani u dvije vrste: po tome da li ili ne mogu trgovati, ili po tome da li su ili ne za profit.

Tamo gdje lokalni zakon razlikuje korporacije po mogućnosti izdavanja dionica, korporacije koje imaju dozvole da to učine nazivaju se "dionička društva", vlasništvo korporacije je kroz dionice, a vlasnici dionica nazivaju se "dioničarima." Korporacije koje nemaju dozvolu izdati dionice nazivaju se "društva ograničene odgovornosti", oni koji se smatraju vlasnici korporacije su oni koji su stekli članstvo u korporaciji, a nazivaju se "članovi" korporacije.

Korporacije registrirane u regijama gdje se grupišu po tome da li su odobrene za profit ili ne, razlikuju se "profitne" i "neprofitne" korporacije, respektivno.

Postoji određen preklop između dioničkih/nedioničkih i profitnih/neprofitnih korporacija u tome da neprofitne korporacije su uvijek bez dionica također. Profitne korporacije su skoro uvijek dioničke, ali neke profitne korporacije mogu odabrati da ne budu dioničke. Da bi se pojednostavilo objašnjenje, kad god je "dioničar" korišten u ostatku ovog članka da označi dioničku korporaciju, pretpostavlja se da znači isto kao "član" kod neprofitne ili profitne-nedioničke korporacije.

Registrirane korporacije imaju pravnu osobu i u vlasništvu je dioničara čija je odgovornost ograničena u odnosu na njihov ulog. Dioničari obično ne upravljaju korporacijom aktivno; dioničari umjesto toga vrše izbor ili imenuju upravni odbor da kontroliraju korporaciju u fiducijarni kapacitet.

U američkom engleskom jeziku riječ *corporation* se najčešće koristi da opiše velike poslovne korporacije. U britanskom engleskom i u zemljama Commonwealtha, pojam *company* se češće koristi da opiše isti entitet, dok riječ *corporation* obuhvata sve inkorporirane subjekte. U američkom engleskom, riječ *company* može sadržati entitete kao partnerstva koja ne bi bila označavana kao kompanije u britanskom engleskom pošto oni nisu odvojen pravni entitet.

## Reference
# Profit

**Profit** direktno označava čisti dobitak, odnosno zaradu, tj. pozitivnu razliku u odnosu uloženo-dobiveno.

Riječ vuče svoje korijene još iz latinskog jezika, gdje je značila "pravljene (ostvarivanje) napretka", a direktno u bosanski jezik dolazi od francuske riječi "profit" - označava pozitivan prihod na investiciju od strane individualca ili poslovne operacije.

Pojam profit se razlikuje od od učenja, tako postoje dva značenja: kapitalistički i marksistički. Danas se uglavnom kapitalističko značenje profita uzima kao valjano.

## Reference

## Vanjski linkovi
# Nevladina organizacija

**Nevladina organizacija** (NVO) je udruženje ili organizacija koja nije pod nadležnošću vlade i čiji osnivač nije država. Zbog toga NVO je uglavnom nezavisna od vlade. Iako se definicija može odnositi na profitne korporacije termin se uglavnom odnosi na društvene, kulturne, pravne i druge grupe koje se zalažu za određene ciljeve koji su prevashodno neprofitni i nekomercijalni. NVO su obično neprofitne organizacije koje dobijaju barem dio svojih prihoda od privatnih donatora.

UN izvještaj iz 1995. godine navodi da postoji 29.000 međunarodnih NVO-a. Broj lokalnih NVO-a je daleko veći. SAD procjenjuju da na njenom tlu djeluje oko 2 miliona NVO-a, a u Rusiji oko 65.000.

## Također pogledajte

* Civilno društvo

## Reference

## Vanjski linkovi
# TikTok

**TikTok**, u Kini poznat kao **Douyin** , kineska je usluga društvenih mreža za razmjenu video zapisa u vlasništvu ByteDancea. Ova društvena platforma se koristi za izradu raznih kratkih video zapisa, od žanrova poput plesa, komedije i obrazovanja, koji traju od 3 do 60 sekundi. Riječ je o međunarodnoj verziji Douyin-a, koja je prvobitno objavljena na kineskom tržištu u septembru 2016. Kasnije je TikTok pokrenut 2017. za iOS i Android na većini tržišta izvan kontinentalne Kine ; međutim, postao je dostupan tek širom svijeta, uključujući Sjedinjene Države, nakon spajanja s drugim kineskim servisom društvenih medija Musical.ly 2. augusta 2018.

U tri godine nakon što je pokrenut u septembru 2016. godine, TikTok je stekao 800 miliona aktivnih korisnika. Među korisnicima su Zach King, Loren Gray, Baby Ariel, Lisa i Lena, Will Smith, Addison Rae, Jason Derulo, Jennifer Lopez, Camila Cabello, Lilly Singh, Selena Gomez, Millie Bobby Brown, Noah Schnapp i Charli D'Amelio, osoba koju najviše prate na platformi.

Tiktok je potpuno zabranjen u Indiji od strane Ministarstva za elektroniku i informacijske tehnologije 29. juna 2020. godine, zajedno sa 223 drugih kineskih aplikacija, sa izjavu da su "štetne za suverenitet i integritet Indije, odbranu Indije, sigurnost države i javni poredak ".

TikTok je povremeno blokiran u zemljama, uključujući Indoneziju i Bangladeš, po različitim osnovama.

TikTok je zabranjen u Jermeniji kao rezultat sukoba oko Nagorno-Karabaha 2020. godine .

## Reference
# Sekularizam

**Sekularizam**, također i **(ovo)svjetovnost**, označava koncept po kome bi svi dijelovi javnog života trebali egzistirati odvojeno od religije i/ili religijskih vjerovanja.

U jednom smislu, sekularizam brani pravo svakog čovjeka da bude slobodan od religijskih pravila i njenog učenja te njenog nametanja. U drugom smislu se odnosi na to da sve ljudske aktivnosti i odluke, naročito one političke, trebale biti donesene neovisno i bez ikakvog uplitanja religije.

Sekularizam svoje korijene vuče od rimskih i grčkih filozofa Marka Aurelija i Epikura, islamskih srednjovjekovnog polimate Ibn Rušda, prosvjetitelja poput Denisa Diderota, Volteira, Džona Loka, Džejmsa Madisona, Tomasa Džefersona i Tomasa Pejna te modernih slobodnih mislilaca, Ateista i Agnostika kao što je Bertrand Russell.

## Također pogledajte

* Agnosticizam
* Ateizam
* Deizam
* Slobodoumlje
* Humanizam
* Racionalizam
* Tolerancija
* Sekularni humanizam

## Vanjski linkovi

Sekularizam i historija Arhivirano 12. 11. 2010. na Wayback Machine

Sajt sekularista
# Koncern

**Koncerni** nastaju udruživanjem većeg broja firmi ili poduzeća, obično iste privredne grane, kao što su automobilska ili elektroindustrijska, hemijska, prehrambena i druge industrije, razne proizvodne, trgovačke ili uslužne djelatnosti.

Prvi koncerni nastali su okupljanjem određenog broja firmi oko jedne firme i njenog vlasnika, čije ime obično i nosi koncern. U saradnji sa bankama, koje također postaju članice koncerna, i vlastitim kapitalom otkupljuju dionice nezavisnih firmi koje ih zanimaju i preuzimaju nadzor nad njihovim poslovanjem dok im se potpuno ne priključe ili postanu članice koncerna.

Cilj poslovanja koncerna, kao i svake druge firme, je ostvarivanje dobiti, a svrha udruživanja je postizanje boljeg tržišnog položaja nego što ga imaju konkurenti. Na taj način, koncerni rješavaju i probleme nabavke sirovina, energije, repromaterijala i drugih resursa za svoje proizvodne procese i plasman vlastitih proizvoda. Tako proizvodi jednog dijela koncerna postaju sirovine ili repromaterijal za druge njegove dijelove.

U koncern firme se udružuju i radi plasmana gotovih zajedničkih proizvoda krajnjim potrošačima ili kupcima.
# San Diego

Pogled noću na San Diego
**San Diego** je grad u južnoj Kaliforniji (SAD), u blizini meksičke granice. Ima oko 1.241.600 stanovnika.

San Diego je najjužnije položena luka Amerike na obali Tihog okeana. Leži u dobro zaštićenom lagunskom zaljevu (57 km kvadratnih). Osnovan je 1867. nedaleko od misije koju su osnovali Španci 1769. S unutrašnjošću je povezan tek 1864.

San Diego je jaka pomorska vojna baza; trgovačko značenje luke je relativno ograničeno. U privredi se ističe industrija aviona, brodogradnja (osobito ribarski brodovi) i elektronska industrija. Grad je važna ribarska luka. Kulturno je središte s nizom visokoškolskih ustanova; Scrippsov okeanografski institut (osnovan 1903). Unutar čuvenog parka Bilbaoa nalazi se zoološki vrt, koji je 4. po veličini u svijetu. Razvijen je i turizam.

## Reference

## Vanjski linkovi
# Pedijatrija

Pedijatrija
**Pedijatrija** (grč. *pais* = dijete + *iatros* = ljekar) jeste nauka o oboljenjima, poremećajima razvoja i urođenim nedostacima dječijeg organizma i bavi se njihovim izučavanjem, dijagnostikom, liječenjem, prevencijom i rehabilitacijom bolesne djece od rođenja do kraja adolescencije.

Američka akademija za pedijatriju preporučuje da se pedijatrijska zdravstvena zaštita pruža osobama do navršene 21. života, dok pojedini pedijatrijski subspecijalisti mogu nastaviti pružati zdravstvenu brigu i odraslim pacijentima, najčešće do 25. života. Širom svijeta starosne granice pedijatrije rastu iz godine u godinu.

Doktor medicine koji je specijaliziran za ovo područje poznat je kao **pedijatar**. Pedijatri rade u klinikama, istraživačkim centrima, univerzitetima, općim bolnicama i dječjim bolnicama, uključujući i one koji prakticiraju pedijatrijske subspecijalnosti (npr. neonatologija zahtijeva resurse dostupne na odjelu intenzivne njege novorođenčadi).

## Reference

## Vanjski linkovi

Nedovršeni članak Pedijatrija koji govori o **medicini** treba dopuniti. Dopunite ga prema pravilima Wikipedije.
# Borba pasa

Japanski pas borac Tosa, rasa psa često korištena za borbe
**Borba pasa** je krvavi sport koji se organizuje između dva psa u cilju zabave. Prihodi se najčešće ostvaruju kroz plaćanje ulaznica za gledanje događaja i klađenje.

## Historija

Borbe pasa su zabilježene u historijskim dokumentima mnogih civilizacija i kultura i pretpostavlja se da postoji od samog pripitomljavanja psa. Kroz istoriju mnoge sorte pasa su namjenski ukrštane u cilju stvaranja borbenog psa, na osnovu njihove snage, brzine i agresivnosti.

Krvavi sportovi sa psima su zabilježeni još u vrijeme krvavih borbi u Koloseumu, u Rimskom Carstvu. Danas se ovaj krvavi sport najčešće povezuje sa Englezima, kod kojih je razvijana sa posebnom pažnjom posljednjih šest vijekova, sa najvećom popularnošću u 16. vijeku.

Ovakav vid zabave je i danas popularan širom svijeta, pri čemu je u mnogim državama nezakonit.

Tosa Inu
## Vanjski linkovi

* Sorte pasa za borbu
# Monizam

**Monizam** je metafizički ili filozofski stav koji sve pojave svodi na jedan jedinstveni duhovni ili materijalni princip po kojem je svijet ono apsolutno razumljivo samo po sebi i objašnjava se samim sobom, za razliku od dualizma i pluralizma koji prihvataju dva ili više temeljnih principa. Osnivač monizma bio je Ernst Haeckel. Haeckel je od darvinizma učinio neku vrstu religijske prirodne filozofije koju je nazvao monizam. Vjerovao je da će monizam, ta religija naučnog materijalizma, iskorijeniti ne samo dualizam već i kršćanstvo. Kao protivlijek kršćanstvu, monizam je neobična mješavina čistog materijalizma i kvazipanteističkog obožavanja prirode. Po Haeckelu i monistima, kršćanska predrasuda po kojoj svaki pripadnik ljudske vrste posjeduje nematerijalnu dušu imala je za posljedicu zaštitu slabijih od surovosti prirodnog odabira. Monizmu je bila potrebna medicina koja će istodobno liječiti i ubijati. Ova nova medicina neće samo promicati ubijanje već i samoubistvo.

Nazvan prema grčkoj riječi *monos*, što znači jedan. Da je bitak (srž, ono što nas čini i ispunjava) samo jedan. Kod Platona je bitak bila ideja.

## Također pogledajte

* Dualizam
* Idealizam

Nedovršeni članak Monizam koji govori o **filozofiji** treba dopuniti. Dopunite ga prema pravilima Wikipedije.